Hue

Hue, amtle Huế isa Stod z Vietnam, diaggad am Huong Giang (Parfümfluss) gleng und hod umara 300.000 Eiwona. Vo 1802 bis 1945 is Hue d Haptstod vo Vietnam gwen. Aa da Siez voum Erzbistum Hue ligt in da Stod säim.

D Zitadejn mid da vabona Stod, nom Voabuid vo Peking dabaud, is 1993 UNESCO-Wäidkuituaeabe woan. 1968 ba da Tet-Offansif homses baina hie gmochd kod.

 Gschicht 

Unta da Nguyễn-Dünastie vo 1802 bis 1945 is Huế d Haptstod vo Vietnam gwen. Dano is neadle vo da Stod da Grenzvolaaf zwischa Noad und Siidvietnam gwen. Duad in da entmilidarisiadn Zona (EMZ) is im Vietnamgriag hefde kämbfd woan.Huế isa Zändrum voum Buddismus gwen und Siez voum katolischn Erzbistum. Wia da domoiige sidvietnamäsische katolische Diktator Ngo Dinh Diem s afziang vo de buntn buddistischn Fahna ba de Umzig zan Gebuadsdog voum Budda am 8. Mai 1963 vahindan woit, is za Ausschreitunga kumma gwen, wous aa Doude gem hod. Am 10. Juni 1963 hod se da buddistische Mönch Thích Quảng Đức im Zändrum vo Saigon säim dabrennd kod und innahoi a Woch no drei weidare, aa z Hue.

Wearand da Tet-Offansif hods voum 3.Jenna bis zan 3.Meaz 1968, zwischa de Noadvietnamäsn und Sidvietnamäsn narrisch gschewad, in da Schlacht um Hue isa Groußtei vo da Stod hie gwen und zeadausande Ziwilistn hom dano koa Hoamstod mea gfundn kod. 5.000 Vietcong, 452 sidvietnamäsische Soidatn und 216 US-Marines san gfoin gwen.

 Sengswiade 
 Zitadäin und vabone Stod (19.Joahundat)
 Thien Mu-Pagod- oda Linh Mụ-Pagod  (17. Joahundat)
 Grobmoi voum Nguyễn-Kine Minh Mang
 Grobmoi voum Tự Đức
 Grobmoi voum Khải Định
 Katedroi Notre Dame
 Huế-Musäum, Browinzmusäum, Hồ-Chí-Minh-Musäum
 Quốc Học-Schui
 Nazionoipark Bach-Ma
 Entmilidarisiade Zona (DMZ) - 60 km neadle vo Hué

 Bedeitande Leid 
 Bảo Đại, lezda Kaisa vo Vietnam
 Ngô Đình Diệm, easchda Bräsident vo Sidvietnam
 Nguyễn Ngọc Loan, sidvietnamäsischa Genaroi

 Litaradua 

 Ann H. Unger, Walter Unger: Hué - Die Kaiserstadt in Vietnam. 1995, ISBN 3-7774-6630-1.
 Irene und Dr. Gerhard Feldbauer: Sieg in Saigon. Berlin 2005, ISBN 3-89144-366-8.
 Georg W. Alsheimer (Erich Wulff): Vietnamesische Lehrjahre - Sechs Jahre als deutscher Arzt in Vietnam. 1968, ISBN 3-518-06573-4.

 Im Netz 

 Webseite des „Hue College of Medicine and Pharmacy“ (engl.)
 private Seite mit Fotos aus Huế

 Wie man Huế auf vietnamesisch ausspricht

Kategorie:Ort in Vietnam
Kategorie:Weltkulturerbe (Asien und Ozeanien)
Kategorie:Vietnamgriag